24. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 496  της 15/26 Σεπτ. 1989 (ΦΕΚ Α΄ 209) Τροποποίηση περιφερειών δικαιοδοσίας Λιμενικών Αρχών Θεσσαλονίκης και Ιερισσού και επανακαθορισμός περιφέρειας δικαιοδοσίας Β΄ Λιμενικού Τμήματος Κεντρικού Λιμεναρχείου Θεσσαλονίκης, και Α΄ Λιμενικού Τμήματος Λιμεναρχείου Ιερισσού. Έχοντας υπόψη: 1.Τη διάταξη του άρθρ. 14 παρ. 9 του Ν.Δ. της 27.5./1.6.1927 «περί Διοικήσεως του Εμπορικού Ναυτικού» (Α΄ 104). 2.Τη διάταξη του άρθρ. 1 παρ. 3 του Ν.Δ. 2504/1953 «Περί συστάσεως Λιμενικών Τμημάτων εν ταις περιφερείαις δικαιοδοσίας των Κεντρικών Λιμεναρχείων» (Α΄ 208). 3.Την αριθ. 471/1989 γνωμοδότηση του Συμβουλίου της Επικρατείας, με πρόταση του Υπουργού Εμπορικής Ναυτιλίας, αποφασίζουμε: Άρθρ.1.-1.(Τροποποιείται η περίπτ. γ΄ παρ. 2 άρθρ. 1 Π.Δ. 215/73, ανωτ. αριθ. 2). 2.Η περιφέρεια δικαιοδοσίας του Λιμεναρχείου Ιερισσού, που καθορίστηκε με το άρθρ. 1 του Π.Δ. 293/1982 (Α΄ 51), στο οποίο παραπέμπει το άρθρο μόνο του Π.Δ. 264/1988 (Α΄ 260), τροποποιείται ως εξής: «Προς βορρά από τις εκβολές του ποταμού Στρυμόνα, μη συμπεριλαμβανόμενες και προς νότο μέχρι της άκρας «Άμπελος» Τορωναίου κόλπου, καθώς και το νησί Αμουλιανή». 3.Η περίπτ. (γ) της παρ. 2 του άρθρ. 1 του Β.Δ. 215/1973 (Α΄ 65) καταργείται. Άρθρ.2.-1.Η περιφέρεια δικαιοδοσίας του Β΄ Λιμενικού Τμήματος του Κεντρικού Λιμεναρχείου Θεσσαλονίκης, που καθορίστηκε με το άρθρ. 1 του Π.Δ. 216/1984 (Α΄ 80) τροποποιείται ως εξής: «Από άκρας «Σμίλα» Θερμαϊκού κόλπου μέχρι της άκρας «Σαργάνι» προς ανατολάς, συμπεριλαμβανομένης και όλης της χερσονήσου της Κασάνδρας». 2.Η περιφέρεια δικαιοδοσίας του Α΄ Λιμενικού Τμήματος του Λιμεναρχείου Ιερισσού, που καθορίστηκε με το άρθρ. 1 του Π.Δ. 62/1989 (ΦΕΚ 29Α), τροποποιείται ως εξής: «Από άκρας «Γιοβάνιζα» και προς νότον μέχρι της άκρας «Άμπελος» καθώς και το νησί ΑΜΟΥΛΙΑΝΉ». 